
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1501 

7 Οκτωβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της συστατικής πράξης του Νομικού 
Προσώπου με την επωνυμία «1ος Δημοτικός Παιδι¬ 
κός Σταθμός Δήμου Σπάτων» (Αριθ. ΦΕΚ 652/τ.Β7 

1.8.1997). 1 

Έγκριση προγράμματος κυνηγίου της Ιδιωτικής Ελεγ¬ 
χόμενης Κυνηγετικής Περιοχής, στην περιοχή 
Ασκύφου Σφακίων Νομού Χανίωνγιατο κυνηγετικό 

έτος 2004 - 2005. 2 

Έγκριση Οργανισμού Εσωτερικής Υπηρεσίας (ΟΕΥ) 
της Δημοτικής Βιβλιοθήκης Δήμου Ιαλυσού «Η 

ΑΘΗΝΑ» Ν. Δωδεκανήσου. 3 

Σύσταση Επιχείρησης Ύδρευσης - Αποχέτευσης με 
την επωνυμία «Διαδημοτική Επιχείρηση Ύδρευση - 

Αποχέτευσης Ελάτειας - Τιθορέας». 4 

Σύσταση Δημοτικής Επιχείρησης Πολιτισμού και Ανά¬ 
πτυξης Δυστίων (Δ.Ε.Π.Α.Δ.) Ν. Εύβοιας. 5 


ΑΠΟΦΑΣΕΙ Σ 

Αριθ. 08/Δ.Τ.Α./19526 (1) 

Τροποποίηση της συστατικής πράξης του Νομικού Προ¬ 
σώπου με την επωνυμία«1ος Δημοτικός ΠαιδικόςΣταθ- 
μός Δήμου Σπάτων» (Αριθ. ΦΕΚ652/τ.Β'/1.8.1997). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2) Τις διατάξειςτου Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» (ΦΕΚ Α' 107/ 
30.5.1997). 

3) Τις διατάξειςτου άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992 σχετικά με 
την υποχρέωση αναγραφής «κάλυψη δαπάνης» που συ¬ 
νεπάγεται η έκδοση κάθε κανονιστικής πράξης. 

4) Την υπ’ αριθμ. πρωτ. 13835/21.7.1997 απόφασή μας 
για προσαρμογή της συστατικής πράξηςτου Νομικού Προ¬ 


σώπου με την επωνυμία «1ος Δημοτικός Παιδικός Σταθμός 
Δήμου Σπάτων» στις διατάξειςτου Π.Δ. 410/1995 (Δ.Κ.Κ.). 

5) Την υπ’ αριθμ. οικ. 16976/12.11.2003 (ΦΕΚ 1693/Β/2003) 
απόφαση του Γενικού Γραμματέα Περιφέρειας Αττικής για 
μεταβίβαση εξουσίας υπογραφής «Με εντολή Γενικού Γ ραμ¬ 
ματέα Περιφέρειας» στο Γενικό Διευθυντή της Περιφέρειας 
Αττικής. 

6) Τις υπ’ αριθμ. 166 και 187/2004 αποφάσεις του Δημο¬ 
τικού Συμβουλίου Σπάτων, αποφασίζουμε: 

Τροποποιούμε την υπ’ αριθμ. πρωτ. 13835/21.7.1997 
απόφασή μας για προσαρμογή της συστατικής πράξης 
του Νομικού Προσώπου με την επωνυμία «1ος Δημοτικός 
Παιδικός Σταθμός Δήμου Σπάτων» στις διατάξειςτου Π.Δ. 
410/1995 (Δ.Κ.Κ.), ως προς την παρ. (α)του άρθρου 3 αυ¬ 
τής, την οποία συμπληρώνουμε ως εξής: 

3) Πόροι του Νομικού Προσώπου είναι: 

α) Η ετήσια τακτική επιχορήγηση του Δήμου Σπάτων 
ανέρχεται στο ποσό των € 70.000,00. 

Κατά τα λοιπά εξακολουθεί να ισχύει η υπ’ αριθμ. πρωτ. 
13835/21.7.1997 απόφασή μας για προσαρμογή της συ¬ 
στατικής πράξης του Νομικού Προσώπου με την επωνυ¬ 
μία «1ος Δημοτικός Παιδικός Σταθμός Δήμου Σπάτων» 
στις διατάξειςτου Π.Δ. 410/95 (Δ.Κ.Κ.). 

Ακροτελεύτια διάταξη - Κάλυψη Δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του Κ.Α. 211.9-02 του προϋπολογισμού 
του Δήμου Σπάτων ύψους € 59.728,54 για το τρέχον οικο¬ 
νομικό έτος και € 70.000,00 για καθένα από τα επόμενα 
οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 16 Σεπτεμβρίου 2004 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 
-♦- 

Αριθ. 4680 (2) 

Έγκριση προγράμματος κυνηγίου της Ιδιωτικής Ελεγχόμε¬ 
νης Κυνηγετικής Περιοχής, στην περιοχή Ασκύφου Σφα¬ 
κίων Νομού Χανίων για το κυνηγετικό έτος 2004 - 2005. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξειςτου άρθρου 3 παρ. 3 και άρθρο 6 παρ. 3 

του Π.Δ. 453/1977 «Περί των Ελεγχόμενων Κυνηγετικών 
Περιοχών (ΕΚΠ) και των όρων και προϋποθέσεων ασκή- 
σεως Θήρας σε αυτές». 

2. Τις διατάξεις των άρθρων 253 και 254 του Ν.Δ. 
86/1969 «Περί Δασικού Κώδικα», όπως έχουν αντικατα- 
σταθεί και συμπληρωθεί με τα άρθρα 3 και 4 του Ν. 
177/1975. 

3. Τηνμεαριθμ. 934/27.2.2001 απόφαση Γενικού Γραμ¬ 
ματέα Περιφέρειας Κρήτης που δημοσιεύθηκε στο Φ.Ε.Κ. 
499/τ.Β'/30.4.2001 «Χαρακτηρισμός και ίδρυση ιδιωτικής 
ελεγχόμενης κυνηγετικής περιοχής στα Ασκύφου Σφα- 
κίων Νομού Χανιών». 

4. Το από 20.8.2003 πρόγραμμα κυνηγίου, που συντά¬ 
χθηκε από την «ΑΣΚΥΦΟΥ ΑΓΡΟΤΟΤΟΥΡΙΣΤΙΚΗ ΑΕ» και 
συμπληρώθηκε από την Υπηρεσία μας. 

5. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» (Φ.Ε.Κ. 
107/τ.Α'/30.5.1997). 

6. Την με αριθμ. 5972/3.8.1998 απόφαση του Γενικού 
Γραμματέα Περιφέρειας Κρήτης «Ορισμός εισηγητών και 
μεταβίβαση εξουσίας υπογραφής με Ε.Γ.Γ.Π. Κρήτης 
αποφάσεων, εγγράφων και άλλων πράξεων στους προϊ¬ 
σταμένους και υπαλλήλους των Υπηρεσιών της Περιφέ¬ 
ρειας», αποφασίζουμε: 

Εγκρίνουμε το πρόγραμμα κυνηγίου της Ιδιωτικής 
Ελεγχόμενης Κυνηγετικής Περιοχής «ΑΣΚΥΦΟΥ ΑΓΡΟ- 
ΤΟΤΟΥΡΙΣΤΙΚΗ ΑΕ», για την κυνηγετική περίοδο 2003- 
2004 όπως παρακάτω: 

ΠΡΟΓΡΑΜΜΑ ΚΥΝΗΓΙΟΥ ΤΗΣ «ΑΣΚΥΦΟΥ ΑΓΡΟΤΟ- 
ΤΟΥΡΙΣΤΙΚΗ Α.Ε.» ΓΙΑ ΤΗΝ ΠΕΡΙΟΔΟ 2003-2004 

Άρθρο 1 

Δυνατότητα κυνηγιού στην «ΑΣΚΥΦΟΥ Α.Ε.» έχει κάθε 
Έλληνας ή αλλοδαπός κυνηγός με τις παρακάτω προϋ¬ 
ποθέσεις: 

1.1 Να είναι εφοδιασμένος με ειδική άδεια κυνηγίου που 
να ισχύει και για τον Νομό Χανίων. 

1.2 Να εξασφαλίσει την ειδική άδεια κυνηγιού που εκδί¬ 
δει η «ΑΣΚΥΦΟΥ ΑΓΡΟΤΟΤΟΥΡΙΣΤΙΚΗ Α.Ε.» 

Άρθρο 2 

Διαδικασία: 

2.1. Ο ενδιαφερόμενος κυνηγός απευθύνεται στην 
«ΑΣΚΥΦΟΥ Α.Ε.» στην διεύθυνση: Ασκύφου Δήμου Σφα- 
κίων (τηλ. 6944388580) και γνωστοποιεί στον επόπτη 
λειτουργίας την επιθυμία του να κυνηγήσει. Παράλληλα 
κάνει γνωστό στον επόπτη το ονοματεπώνυμο, την 
δ/νση κατοικίας του, το τηλέφωνο, το επάγγελμά του, 
θηράματα γιατα οποία ενδιαφέρεται και ημερομηνία κυ¬ 
νηγίου. 

2.2. Η Ασκύφου Α.Ε. με βάση το βιβλίο προτεραιότητας, 
καθορίζει τις πιθανές ημερομηνίες κυνηγίου και εκδίδει 
την ειδική άδεις κυνηγίου, ενημερώνοντας σχετικά τον εν¬ 
διαφερόμενο. 

2.3. Τουλάχιστον 24 ώρες πριν από την καθορισμένη 
ημέρα κυνηγίου, ο κυνηγός θα πρέπει να επικοινωνήσει με 
την γραμματεία της «Ασκύφου Α.Ε.», για να επιβεβαιώσει 
την διάθεση του να κυνηγήσει. 

2.4. Την ημέρα του κυνηγιού, ο κυνηγός παρουσιάζεται 
στο εστιατόριο - καφέ του ΛΕΥΚΟΡΙΤΗ πρωινή ώρα, πα- 
ραδίδει την κανονική άδεια και παραλαμβάνει από τον 
επόπτη της «ΑΣΚΥΦΟΥ Α.Ε.» την ειδική άδεια. 


2.5. Ακολουθεί ο έλεγχος της ασφάλειας του οπλισμού 
και καταλληλότητας των φυσιγγίων για αποφυγή ατυχη¬ 
μάτων. 

Στον κυνηγό γνωστοποιούνται βασικοί κανόνες κυνηγί¬ 
ου που θα πρέπει να εφαρμοστούν χωρίς απόκλιση και 
παραδίδεται το πρόγραμμα του κυνηγιού συνοδευόμενο 
από έντυπο μετά όρια της Ε.Κ.Π., καθώς και άλλα έντυπα 
με χρήσιμες πληροφορίες. 

2.6. Μετά την παραπάνω διαδικασία ακολουθεί η οργά¬ 
νωση, ο σχεδιασμός και το κυνήγι στην «Ασκύφου ΑΕ», 
σύμφωνα με τους ειδικούς κανόνες του επόμενου άρ¬ 
θρου. 

2.7. Μετά την λήξη του κυνηγιού, ο κυνηγός επιστρέφει 
στο χώρο υποδοχής του Λευκορίτη όπου ακολουθεί η λο¬ 
γιστική τακτοποίηση του. 

Άρθρο 3 

Κανόνες κυνηγίου. 

Με την παραλαβή της ειδικής άδειας κυνηγίου, ο κυνη¬ 
γός ακολουθεί πιστά και αδιαμαρτύρητα τις οδηγίες του 
επόπτη και εφαρμόζει οπωσδήποτε τους παρακάτω κα¬ 
νόνες. 

3.1. Εισέρχεται στο χώρο κυνηγιού της Ασκύφου Α.Ε. με 
την συνοδεία εντεταλμένου οργάνου της Ασκύφου Α.Ε. 
και χωρίς συνοδό επισκέπτη για λόγους ασφαλείας. 

3.2.0 σκύλος ή οι σκύλοι που χρησιμοποιούνται πρέπει 
να υπακούουν πιστά στις εντολές του ιδιοκτήτη τους. 

3.3. Κινείται μόνο μέσα στον τομέα που αναγράφει η ει¬ 
δική άδεια του και στην κατεύθυνση που κρίνει σωστή ο 
επόπτης, ώστε να εξασφαλίζεται: α) η ασφάλεια από κυ¬ 
νηγετικά ατυχήματα, β) η μεγαλύτερη επιτυχία και γ) η μι¬ 
κρότερη διασποράτων θηραμάτων. 

3.4. Ο κυνηγός δεν πυροβολεί ποτέ: α) χαμηλά, β) όταν 
το θήραμα ευρίσκεται μακρύτερα από το δραστικό βελη¬ 
νεκές του όπλου του και γ) με την κάνη του στραμμένη 
στον επαρχιακό δρόμο. 

3.5. Μόλις συμπληρώσει τον αριθμό θηραμάτων που 
έχει δηλώσει ειδοποιεί τον επόπτη, ο οποίος αποφασίζει 
στην συνέχεια αν πρέπει να αποσυρθεί ή όχι. 

3.6. Για λόγους ασφαλείας των κυνηγών και βελτίωση 
της λειτουργικότητας της κυνηγετικής περιοχής έχει δια¬ 
χωριστεί σε δυο τομείς, με σαφή οριοθέτηση και με βάση 
την τοπογραφική διαμόρφωση της περιοχής. 

3.7. Ο συνολικός αριθμός των κυνηγών που θα κυνη- 
γούνταυτόχρονα στην «Ασκύφου Α.Ε.» δεν θα υπερβαίνει 
τους δέκα (10), ενώ η κατανομή τους κατά ομάδες και το¬ 
μείς θα γίνεται με απόλυτη πρωτοβουλία του επόπτη. 

3.8. Επιτρέπεται στον κυνηγό να φέρει τα δικά του κυ- 
νηγετικάτουφέκια για γέμισμα, μέχριτρία (3) φυσίγγια το 
καθένα. 

Επίσης μπορεί να χρησιμοποιείτο δικά του σκυλιά, μέ¬ 
χρι δύο (2), εφ’ όσον με κτηνιατρικά πιστοποιητικά απο- 
δεικνύεται η άριστη υγεία τους. 

3.9. Απάτην Ασκύφου Α.Ε. διατίθενται σκυλιά φέρμας άρι¬ 
στα εκπαιδευμένα καθώς και κυνηγετικά τουφέκια, δωρεάν. 

3.10.0 συνολικός αριθμός θηραμάτων που θα θηρευτεί 
κατά την κυνηγετική περίοδο 2004 - 2005 καθορίζεται εν¬ 
δεικτικά ως εξής: 

Φασιανοί: 4.000 

Πέρδικες: 4.000 

Ορτύκια: 2.000 

Οι παραπάνω αριθμοί μπορούν να διαφοροποιηθούν με 
απόφαση του Δ/ντή Δασών ύστερα από αίτηση του ενδια¬ 
φερομένου. 

3.11. Τα θηράματα των οποίων επιτρέπεται το κυνήγι 
οτην «Ασκύφου Α.Ε.» είναι μόνο τα είδη που εκτρέφονται 
στο εκτροφείο της εταιρείας, μετά οποία εμπλουτίζεται η 
περιοχή. 

Κανένα άλλο είδος θηράματος δεν θα μεταφέρεται ή 
εξαπολύεται στην κυνηγετική περιοχή. 

3.12.0ι τιμές των θηρευομένων θηραμάτων για την κυ¬ 
νηγετική περίοδο 2004 - 2005 καθορίζονται ως εξής: 

Φασιανός : 15 €. 

Πέρδικα: 15€. 

Ορτύκια: 1θ€. 

Στις τιμές αυτές συμπεριλαμβάνεται Φ.Π.Α. 8%. 

3.13. Ο επιτρεπόμενος αριθμός προς Θήρα για κάθε θή¬ 
ραμα είναι μέχρι 40 φασιανοί, 40 πέρδικες και 50 ορτύκια 
ανά κυνηγό και έξοδο. 

3.14. Μετά το τέλος του κυνηγιού ο εξουσιοδοτημένος 
υπάλληλος της «Ασκύφου Α.Ε.» εκδίδει διπλότυπη από¬ 
δειξη για τον αριθμό και την αξία των φονευθέντων θηρα¬ 
μάτων. 

Αντίγραφο της παραπάνω απόδειξης παραδίδεται στον 
κυνηγό και αποτελεί νόμιμο δικαιολογητικό διακίνησης 
και κατοχής των θηραμάτων. 

3.15. Όλοι οι κυνηγοί κατά την άσκηση της Θήρας στην 
Ελεγχόμενη Κυνηγετική Περιοχή είναι ασφαλισμένοι με 
το υπ’ αριθ. 44421 συμβόλαιο της «Διεθνούς Ένωσης 
Α.Ε.» σε περίπτωση ατυχήματος. 

3.16. Η κυνηγετική περίοδος για την «Ασκύφου Α.Ε.» 
έχει διάρκεια από 31.8.2004 έως 28.2.2005. 

Σε περίπτωση ανομβρίας και παρατεταμένης ξηρασίας 
είναι πιθανόν η έναρξη κυνηγίου να αναβληθεί για όσες 
ημέρες κριθεί απαραίτητο. 

3.17. Σε περίπτωση χιονόπτωσης και για όσες ημέρες η 
κυνηγετική περιοχή είναι χιονοσκεπής δεν θα ασκείται κυ¬ 
νήγι. Κυνήγι επίσης δεν θα ασκείται σε περίπτωση που δεν 
υπάρχει καλή ορατότητα λόγω ομίχλης. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 31 Αυγούστου 2004 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθ.οικ. 10123 (3) 

Έγκριση Οργανισμού Εσωτερικής Υπηρεσίας (ΟΕΥ) της 

Δημοτικής Βιβλιοθήκης Δήμου Ιαλυσού «Η ΑΘΗΝΑ» Ν. 

Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(ΔΚΚ). 

2. Τις διατάξεις των άρθρων 7, 8, 9, 11,12 και 18 του Ν. 
2503/1997. 

3. Τις διατάξεις του άρθρου 12 του Ν. 1188/1981, όπως 
αντικαταστήθηκε με το άρθρο 26 του Ν. 1832/1989 και την 
παρ. 5 του άρθρου 8 του Ν. 2307/1995. 

4. Τις διατάξειςτου άρθρου 1 του Ν. 2647/1998. 

5. Τις διατάξειςτου Ν.1586/86 και του Ν. 2190/1994 και 
του Π.Δ. 50/2002. 


6. Το αριθμ. 24/27.8.2004 πρακτικό του Υπηρεσιακού 
Συμβουλίου Υπαλλήλων ΟΤΑ Ν. Δωδ/σου. 

7. Την αριθμ. 128/2004 απόφαση του Δημοτικού Συμ¬ 
βουλίου Δήμου Ιαλυσού. 

8. Την αριθμ. 4699/Β/29.8.1997 (ΦΕΚ 891/τ.Β'/ 
9.10.1997) απόφαση του Γενικού Γραμματέα Περιφέρει¬ 
ας Νοτίου Αιγαίου «Περί μεταβίβασης δικαιώματος υπο¬ 
γραφής στους Προϊστάμενους Δ/νσεων και Τμημάτων 
της Γ ενικής Δ/νσης της Περιφέρειας στο Νομό Δωδ/σου, 
αποφασίζουμε: 

Εγκρίνουμε την ψήφιση του Οργανισμού Εσωτερικής 
Υπηρεσίας της Δημοτικής Βιβλιοθήκης Δήμου Ιαλυσού 
«Η ΑΘΗΝΑ» ως εξής: 

Άρθρο Ιο 

Η υπηρεσίατου Ν.Π.Δ.Δ. «ΔΗΜΟΤΙΚΗ ΒΙΒΛΙΟΘΗΚΗ ΙΑ- 
ΛΥΣΟΥ «Η ΑΘΗΝΑ», συγκροτείται σε γραμματεία, της 
οποίας προϊστάμενος θα είναι ο Πρόεδρος του ίδιου του 
Νομικού Προσώπου. 

Άρθρο 2ο 

α) Γραφείο Λογιστηρίου και διοίκησης προσωπικού, 
πρωτοκόλλου , αρχείου διεκπεραίωσης αλληλογραφίας. 

β) Γ ραφείο βιβλιοθηκονομικών δραστηριοτήτων και ερ¬ 
γασιών βιβλιοθήκης και των παραρτημάτων αυτής. 

Άρθρο 3ο 

Οι θέσεις του προσωπικού διαρθρώνονται σε κλάδους, 
βαθμούς και ειδικότητες ως εξής: 

ΤΑΚΤΙΚΟ ΜΟΝΙΜΟ ΠΡΟΣΩΠΙΚΟ 

ΚΑΤΗΓΟΡΙΑ ΔΈ 

1. - Κλάδος Δ.Ε. 1 Διοικητικών 

Μία (1) θέση με βαθμό Δ-Α 

(αφορά 1 Διοικητική υπάλληλος που υπηρετεί σήμερα 
και η οποία θα ενταχθεί στην θέση αυτή). 

ΕΠΟΧΙΑΚΟ ΠΡΟΣΩΠΙΚΟ 

Εποχιακό προσωπικό με σχέση εργασίας ΙΔ ορισμένου 
χρόνου για την αντιμετώπιση εποχιακών, περιοδικών και 
πρόσκαιρων αναγκών σύμφωνα με τις διατάξεις του άρ¬ 
θρου 18 παρ. 2 του Ν. 2503/1997 (άτομα 20 - διαφόρων ει¬ 
δικοτήτων - διοικητικοί - τεχνίτες - εργάτες). 

Άρθρο 4ο 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα, καθορίζονται σύμ¬ 
φωνα με το Π.Δ. αριθ. 37α/87. Καθορισμός προσόντων 
διορισμού ΦΕΚ 11/4.2.1987 τευχ. Δ όπως προβλέπονται 
από τις διατάξεις του Ν. 1735 / 87 του Π.Δ. 37/1986 σε 
συνδυασμό με τις διατάξεις του Ν. 1181/1981 και 
1586/1986 «περί καταστάσεως προσωπικού Ο.Τ.Α.» 

Άρθρο 5ο 

Τα των μονίμων υπαλλήλων καθήκοντα, μεταβολές 
κ.λπ., διέπονται από τις διατάξεις του Ν. 1181/1981 και 
1586/1986 «περί καταστάσεως προσωπικού Ο.Τ.Α,». 

Άρθρο 6ο 

Ο Προϊστάμενος έχει την ευθύνη για την καλή λειτουρ¬ 
γία της βιβλιοθήκης και των παραρτημάτων. 

Είναι υπεύθυνος για την ομαλή λειτουργία των γραφεί¬ 
ων και συνεργάζεται με το Δ.Σ. και το προσωπικό για την 
προώθηση των σκοπών της βιβλιοθήκης. 

Άρθρο 7ο 

Οι αρμοδιότητες κάθε γραφείου που αναφέρονται στον 
οργανισμό καθορίζονται ως εξής: 

Α.- Γραφείο Λογιστικού και Διοίκησης προσωπικού - 
πρωτοκόλλου - αρχείου διεκπεραίωσης - αλληλογρα¬ 
φίας. 

- Καταρτίζει σε συνεργασία με το Δ.Σ. τον προϋπολογι¬ 
σμό εσόδων - εξόδων και τις εκθέσεις γι’ αυτά μέσα σε 
προθεσμίες που ορίζει ο Δημοτικός και Κοινοτικός Κώδι¬ 
κας. 

- Παρακολουθεί την πορεία της εκτέλεσης του προϋπο¬ 
λογισμού εσόδων - εξόδων και εισηγείταιτην αναμόρφω¬ 
σή του. 

- Συγκεντρώνει, ελέγχει και καταχωρεί τα σχετικά λογι¬ 
στικά βιβλία, τα αποτελέσματα της εκτέλεσης του Προϋ¬ 
πολογισμού εσόδων - εξόδων. 

- Καταρτίζει σε συνεργασία με το Δημοτικό ταμείο τον 
απολογισμό εσόδων - εξόδων και τον ισολογισμό, καθώς 
και τις εκθέσεις γι’ αυτό. 

- Επιμελείται της εκκαθαρίσεως και εντολής πληρωμών 
κάθε δαπάνης. 

- Ελέγχει τα δικαιολογητικά κάθε δαπάνης προς διαπί¬ 
στωση του νόμιμου και κανονικού ή όχι αυτής. 

- Φροντίζει για την έκδοση χρηματικών ενταλμάτων και 
την μισθοδοσία του προσωπικού. 

- Τηρεί μισθολογικά μητρώα όλου του προσωπικού, συ¬ 
ντάσσει τις βεβαιώσεις αποδοχών των εργαζομένων και 
φροντίζει για την ασφάλιση αυτού. 

- Φροντίζει για την τήρηση της ισχύουσας κάθε φορά 
νομοθεσίας, σχετικά με την υπηρεσιακή και συνταξιοδο- 
τική κατάσταση των υπαλλήλων. 

- Φροντίζει για την διεξαγωγή όλων εκείνων των διαδι¬ 
κασιών που είναι απαραίτητες για την πρόσληψη προσω¬ 
πικού, προαγωγές, απολύσεις, παρατηρήσεις, αποχωρή¬ 
σεις, τοποθετήσεις, χορηγήσεις αδειών, πειθαρχικές 
υποθέσεις κ.λπ., τηρεί τα μητρώα και τους ατομικούς φα¬ 
κέλους του προσωπικού και φροντίζει για την συνεχή ενη¬ 
μέρωσή τους. 

- Εισηγείται στο Δ.Σ. θέματα που αφορούν το προσωπι¬ 
κό και ενεργεί την σχετική αλληλογραφία. 

- Πληροφορεί το προσωπικό για τους νόμους που το 
αφορούν και για όλα τα θέματα που αποφασίζει το Δ.Σ. 

- Επιμελείται της παραλαβής, πρωτοκόλλησης, ευρετη¬ 
ρίου και συσχέτισης όλων των εισερχομένων εγγράφων 
και της τήρησης του πρωτότυπου στο αρχείο. 

- Διεκπεραιώνει αυθημερόν την εισερχόμενη και εξερ- 
χόμενη αλληλογραφία. 

- Επεξεργάζεται διακηρύξεις δημοπρασιών και κάθε 
σχετικό που του ανατίθεται από την Διοίκηση, έχει την ευ¬ 
θύνη για ότι σχετικό με τις αγορές, δημοσιεύσεις, διαγω¬ 
νισμούς, προμήθειες κ.λπ. του Νομικού προσώπου. 

Β.- Γραφείο Βιβλιοθηκονομικών δραστηριοτήτων και 
εργασιών της βιβλιοθήκης 

Το Γραφείο: 

• Αναπτύσσει τις κατάλληλες δημόσιες σχέσεις ώστε 
μέσω αυτών να βελτιώνεται η προς το κοινό εικόνα της βι¬ 
βλιοθήκης. 

• Επιμελείται των εκδηλώσεων, τηρεί τα ανάλογα αρ¬ 
χεία, αναπτύσσει την συνεργασία με άλλες βιβλιοθήκες, 
οργανισμούς κ.λπ. με συνεργασία πάντοτε της Διοική- 
σεως. 


• Μελετά τις τρέχουσες και μελλοντικές ανάγκες της 
βιβλιοθήκης, παρακολουθεί τις εξελίξεις της βιβλιοθηκο¬ 
νομίας. 

• Προηγείται το ετήσιο αναλυτικό πρόγραμμα δραστη¬ 
ριότητας της βιβλιοθήκης, έχει την ευθύνη της εφαρμο¬ 
γής και εκτέλεσης του συγκεκριμένου προγράμματος. 

• Έχει την εποπτεία των χώρων και των περιουσιακών 
στοιχείων της βιβλιοθήκης από οποιεσδήποτε φθορές. 

• Επίσης έχει την ευθύνη για την ομαλή λειτουργία της 
βιβλιοθήκης και των παραρτημάτων αυτής. 

• Τηρεί βιβλίο εισαγωγής για όλα τα έντυπα και άλλο 
υλικό της βιβλιοθήκης που αποκτά με αγορές, δωρεές, 
κληρονομιές κ.λπ. 

• Τηρεί ιδιαίτερα αρχεία για τις περιοδικές εκδόσεις 
(εφημερίδες - περιοδικά). 

• Έχει την ευθύνη για την βιβλιοθηκονομική επεξεργα¬ 
σία του βιβλιακού και άλλου υλικού σύμφωνα με τα διεθνή 
πρότυπα. 

• Παρέχει κάθε δυνατή βοήθεια για την εξυπηρέτηση 
των αναγνωστών. 

• Φροντίζει για την σωστή λειτουργία του δανεισμού, 
σύμφωνα με τις αποφάσεις του Δ.Σ. 

• Μελετά την τακτοποίηση χειρογράφων, σπανίων εκ¬ 
δόσεων και ειδικών συλλογών. 

• Φροντίζει για την συντήρηση και αποκατάσταση του 
υλικού. 

Άρθρο 8ο 

Ο τρόπος λειτουργίας των γραφείων και γενικά της υπη¬ 
ρεσίας, στις ιδιαίτερες λεπτομέρειες τους, θα καθορίζο¬ 
νται με ειδικούς κανονισμούς, που θα ψηφίζονται από το 
Διοικητικό Συμβούλιο του Νομικού προσώπου. 

Ο παρών κανονισμός σε περίπτωση κενού είναι δυνατόν να 
συμπληρώνεται με απόφαση του Διοικητικού Συμβουλίου. 

Ισχύς του Οργανισμού Εσωτερικής Υπηρεσίας 

Η ισχύς του παρόντος Κανονισμού Εσωτερικής Υπηρε¬ 
σίας αρχίζει από την ημερομηνία δημοσίευσης του Φ.Ε.Κ. 

Η παρούσα προκαλεί δαπάνη σε βάρος του προϋπολογι¬ 
σμού της Δημοτικής Βιβλιοθήκης Δήμου Ιαλυσού «Η ΑΘΗ¬ 
ΝΑ» το ύψος της οποίας θα ανέλθει στο ποσό των 
60.000,00 ευρώ, ισχύει και για τα επόμενα τέσσερα (4) οι¬ 
κονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 15 Σεπτεμβρίου 2004 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αριθ. 13478 (4) 

Σύσταση Επιχείρησης Ύδρευσης - Αποχέτευσης με την 
επωνυμία «Διαδημοτική Επιχείρηση Ύδρευση - Απο¬ 
χέτευσης Ελάτειας - Τιθορέας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) Του Ν.1069/1980 (ΦΕΚ Α' 191), «Περί κινήτρων δια 
την ίδρυσιν Επιχειρήσεων Υδρεύσεως και Αποχετεύ- 
σεως» όπως τροποποιήθηκε μεταγενέστερα. 

β) Των άρθρων 24, 285, 287, 291, και 304 του Π.Δ/τος 
410/1995 (Δ.Κ.Κ), όπως ισχύει. 

γ) Του άρθρου 27 του Ν. 2081/1994 (ΦΕΚΑ' 154), με το 
οποίο προστέθηκε νέο άρθρο 29Α στο Ν. 1558/1981 (ΦΕΚ 
Α' 137), σχετικά με τον έλεγχο των δαπανών που προκα- 
λούν οι κανονιστικές διοικητικές πράξεις. 

2. Τις αριθ. 116/2004 και 70/2004 αποφάσεις των Δημο¬ 
τικών Συμβουλίων των Δήμων Ελάτειας και Τιθορέας αντί¬ 
στοιχα, σχετικά με τη σύσταση Επιχείρησης Ύδρευσης - 
Αποχέτευσης με την επωνυμία: «Διαδημοτική Επιχείρηση 
Ύδρευσης - Αποχέτευσης Ελάτειας - Τιθορέας». 

3. Την αριθ. 1100/11.2.1998 απόφασή μας με την οποία 
μεταβιβάστηκε το δικαίωμα υπογραφής «Με Εντολή Γ ενι¬ 
κού Γραμματέα Περιφέρειας», στο Δ/ντη Αυτ/σης κ' Απο¬ 
κέντρωση (ΦΕΚ Β' 179/25.2.1998), αποφασίζουμε: 

1. Συνιστούμε Επιχείρηση Ύδρευσης - Αποχέτευσης με 
την επωνυμία: «Διαδημοτική Επιχείρηση Ύδρευσης - 
Αποχέτευσης Ελάτειας - Τιθορέας. 

2. Έδρα της Διαδημοτικής Επιχείρησης είναι ο Δήμος 
Τιθορέας. 

3. Η παραπάνω Επιχείρηση είναι νομικό πρόσωπο ιδιω¬ 
τικού δικαίου με κοινωφελή χαρακτήρα και διέπεται ως 
προς τη διοίκηση, οργάνωση, εκτέλεση, λειτουργία και 
συντήρηση των έργων της αρμοδιότητας της καθώς και 
τις πηγές χρηματοδότησης από τις διατάξεις του 
Ν. 1069/1980, κατά τα λοιπά εφαρμόζονται οι διατάξεις 
του Δημοτικού και Κοινοτικού Κώδικα (Π.Δ. 410/1995, 
όπως ισχύει). 

4. Περιοχή αρμοδιότητας της Διαδημοτικής Επιχείρη¬ 
σης είναι η διοικητική ΠεριφέρειατωνΔήμων Ελάτειας και 
Τιθορέας. 

5. Η εκμετάλλευση των έργων και υπηρεσιών της επι¬ 
χείρησης, ενεργείται σύμφωνα με τις διατάξεις του Ν. 
1069/1980 και με κανονισμούς που θα συνταχθούν, σύμ¬ 
φωνα με τις διατάξεις του νόμου. 

6. Η διάρκεια της επιχείρησης ορίζεται σε εκατό (100) 
χρόνια από τη δημοσίευση της παρούσας απόφασης 
στην Εφημερίδα της Κυβερνήσεως. 

7. Περιουσία: Στηνπεριουσίατης επιχείρησης ανήκουντα 
έργα ύδρευσης και αποχέτευσης της περιοχής αρμοδιότη- 
τάς της, τα οποία εκτελέστηκαν ή θα εκτελεσθούν με βάση 
εγκεκριμένες μελέτες, όλοι οι υπόνομοι που υπάρχουν και 
οι εγκαταστάσεις ύδρευσης και αποχέτευσης ακαθάρτων 
και όμβριων υδάτων, όλοι οι υπόνομοι ή ανοικτοί αγωγοί 
που εκβάλλουν άμεσα ή έμμεσα στο δίκτυο, καθώς επίσης 
και οι μονάδες επεξεργασίας πόσιμου ύδατος και υγρών 
αποβλήτων και τα παραχωρούμενα σ’ αυτήν μηχανήματα 
και ο εξοπλισμός (άρθροδπαρ. 1 Ν. 1069/1980). 

8. Έσοδα 

Έσοδα της επιχείρησης είναι: 

Α) Το ειδικό τέλος για την μελέτη, κατασκευή και επέ¬ 
κταση των έργων ύδρευσης και αποχέτευσης, για μι δε¬ 
καετία από την 1η Ιανουάριου του επόμενου από την σύ¬ 
σταση της επιχείρησης έτους που υπολογίζεται σε ποσο¬ 
στό 80% επί της αξίας του ύδατος που καταναλίσκεται 
(άρθρο ΙΟπαρ. 1 εδ.α'και άρθρο 11 του Ν.1069/1980). 

Β) Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 
1 εδ.ια'και άρθρο 13 Ν.1069/1980). 

Γ) Το τέλος σύνδεσης με το δίκτυο της αποχέτευσης 
(άρθρο ΙΟπαρ. 1 εδ. γ'Ν.1069/1980). 


Δ) Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 εδ. 
δ'Ν. 1069/1980). 

Ε) Το τέλος σύνδεσης με το δίκτυο ύδρευσης (άρθρο 10 
παρ. 1 εδ. ε'Ν.1069/1980). 

Στ) Το τέλος χρήσεως υπονόμων (άρθρο 10 παρ. 1 εδ. 
στ'Ν. 1069/1980). 

Ζ) Η αξία ύδατος που καταναλώνεται (άρθρο 10 παρ. 1 
εδ.ζ'Ν. 1069/1980). 

Η) Η εγγύηση χρήσεως του υδρομετρητή (άρθρο 10 
παρ. 1 εδ. η'Ν.1069/1980). 

Θ) Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/1980). 

I) Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο ΙΟπαρ. 1 εδ. ι'Ν.1069/1980). 

Ια) Οι πρόσοδοι από την περιουσία ή το τίμημα από την 
εκποίηση αυτής (άρθρο ΙΟπαρ. 1 εδ.ιβ'Ν. 1069/1980). 

Ιβ) Δάνεια, κληρονομιές, δωρεές και λοιπές επιχορηγή¬ 
σεις 9 (άρθρο ΙΟπαρ. 1 εδ. Ιγ'Ν. 1069/1980). 

Ιγ) Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/1980 όπως το άρ¬ 
θρο 28 τούτου τροποποιήθηκε με το άρθρο 6 παρ. 13 του 
Ν. 2307/1995, καθώς και κάθε άλλη νόμιμη πρόσοδος. 

Ιδ) Κάθε άλλο έσοδο που τυχόν θα προβλεφθεί με νεό¬ 
τερο νόμο που αντικαθιστά ή τροποποιεί τον 1069/1980. 

9. Διοίκηση 

Η Διαδημοτική Επιχείρηση Ύδρευσης- Αποχέτευσης 
Ελάτειας Τιθορέας διοικείται από διοικητικό συμβούλιο 
που αποτελείται από έξι (6) έως οκτώ (8) μέλη-ανάλογα με 
την ύπαρξη ή όχι εκπροσώπων του κοινωνικού φορέα και 
των εργαζομένων της Επιχείρησης, τα οποία ορίζονται 
μαζί με τους αναπληρωτές τους, από τα Δημοτικά Συμ¬ 
βούλια των οικείων Δήμων. 

Από τα μέλη αυτά: 

-Τρία (3) είναι αιρετοί εκπρόσωποι του Δήμου Ελάτειας, 
έκτων οποίων το ένα προέρχεται απάτη μειοψηφία. 

- Τρία (3) είναι αιρετοί εκπρόσωποι του Δήμου Τιθορέ- 
ας, έκτων οποίων το ένα προέρχεται από τη μειοψηφία. 

-Ένας (1) είναι εκπρόσωπος κοινωνικού φορέα της πε¬ 
ριοχής που ορίζεται με κοινές αποφάσεις των οικείων Δη¬ 
μοτικών Συμβουλίων με πείρα και γνώση του αντικειμένου 
της Επιχείρησης. 

-Ένας (1) είναι εκπρόσωπος των εργαζομένων της Επι¬ 
χείρησης, εφόσον αυτή απασχολεί περισσοτέρους από 
είκοσι εργαζομένους. 

Οι ανωτέρω δύο εκπρόσωποι προτείνονται από τους οι¬ 
κείους φορείς. 

-Η θητεία των μελών του διοικητικού συμβουλίου ακο¬ 
λουθεί τη θητεία των Δη μοτικών Συ μβο υλίων και λήγει πά¬ 
ντοτε με την εγκατάσταση του νέου διοικητικού συμβου¬ 
λίου. 

-Ο Πρόεδρος του Δ.Σ. εκπροσωπεί την επιχείρηση σε 
όλες τις δικαστικές ή εξώδικες σχέσεις της, και σε περί¬ 
πτωση απουσίας ή κωλύματος του, ο Αντιπρόεδρος. 

10. Διαδημοτικό όργανο 

Ορίζεται διαδημοτικό όργανο, το οποίο αποτελείται 
από έξι (6) μέλη. Τα μέλη του οργάνου είναι οι αιρετοί εκ¬ 
πρόσωποι των δύο Δήμων. 

Οι αρμοδιότητες του διαδημοτικού οργάνου είναι: 

α) Ορίζει έκτων μελώντου διοικητικού συμβουλίου της 
επιχείρησης τον πρόεδρο και τον αντιπρόεδρο της, κα- 

θώς και τις αποζημιώσεις των ανωτέρω και των μελώντου 
δ.σ. 

β) Ορίζει τους ελεγκτές κατά τον τακτικό διαχειριστικό 
έλεγχο. 

γ) Εγκρίνει τις αποφάσεις του διοικητικού συμβουλίου 
που αφορούν: 

-Τη ψήφιση του προϋπολογισμού της Επιχείρησης 

-Την αγορά ή εκποίηση των ακινήτωντης επιχείρησης ή 
την επιβάρυνση αυτών με εμπράγματο δικαίωμα. 

-Τη διάθεση των καθαρών κερδών που διατίθεται για τη 
βελτίωση ή την επέκταση των εγκαταστάσεων της επιχεί¬ 
ρησης ή στους ΟΤΑ που συμμετέχουν, για την εκτέλεση 
κοινωφελών έργων. 

-Την επέκταση των εγκαταστάσεων της επιχείρησης. 

δ) Αποφασίζει την αντικατάσταση των εκπροσώπων του 
κοινωνικού φορέα και των εργαζομένων, που συμμετέ¬ 
χουν στο δ.σ. της Επιχείρησης μετά από σύμφωνη γνώμη 
του οργάνου που τους προτείνει. 

ε) Ορίζει εκκαθαριστές σε περίπτωση διάλυσης και 
εγκρίνει τους λογαριασμούς εκκαθάρισης. 

Διάλυση 

Η επιχείρηση διαλύεται: 

α) Με τη συμπλήρωση της διάρκειάς της. 

β) Με απόφαση του διαδημοτικού οργάνου, που λαμβά- 
νεται με την πλειοψηφία των 2/3 των μελών του. 

Τη διάλυση της επιχείρησης ακολουθεί η εκκαθάριση 
στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. 

Ακροτελεύτιο άρθρο 

Από την παραπάνω απόφαση δεν προκαλείται δαπάνη 
σε βάρος των προϋπολογισμών των Δήμων Ελάτειας και 
Τιθορέας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 16 Σεπτεμβρίου 2004 

Με εντολή Γ ενικού Γ ραμματέα Περιφέρειας 
Ο Αν. Διευθυντής 
ΙΩΑΝΝΗΣ ΓΡΑΦΙΤΗΣ 

-♦- 

Αριθ. 10270 (5) 

Σύσταση Δημοτικής Επιχείρησης Πολιτισμού και 
Ανάπτυξης Δυστίων (Δ.Ε.Π.Α.Δ.) Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της νομοθεσίας για τη διοικητική απο¬ 
κέντρωση. 

2. Τις διατάξεις του Ν. 2218/1994, όπως τροποποιήθη¬ 
καν και συμπληρώθηκαν με τους Ν. 2240/1994,2273/1994 
και 2307/1995, σύμφωνα με τις οποίες εγκαθιδρύθηκαν 
ως Β' βαθμός Τ.Α. οι Νομαρχιακές Αυτοδιοικήσεις. 

3. Τις διατάξειςτου Ν. 2503/1997 (Διοίκηση, οργάνωση, 
στελέχωση της περιφέρειας, ρύθμιση θεμάτωνγιατηντο- 
πική αυτοδιοίκηση και άλλες διατάξεις). 

4. Τις διατάξειςτου Ν. 2539/1997 (συγκρότηση πρωτο¬ 
βάθμιας Τ.Α.). 

5. Τις διατάξεις των άρθρων 277-284, 287 και 291 του 
Π.Δ. 410/1995 (Δ.Κ.Κ.). 


6. Την υπ’ αρ. 5921/1997 και 1526/5.4.2004 (ΦΕΚ 614/ 
Β/2004) απόφαση Γ.Γ.Π. Στερεός Ελλάδας για μεταβίβα¬ 
ση δικαιώματος υπογραφής «Με εντολή Γ ενικού Γ ραμμα¬ 
τέα Περιφέρειας». 

7. Τις υπ’ αρ. 36/2004 και 49/2004 αποφάσεις του Δημο¬ 
τικού Συμβουλίου του Δήμου Δυστίων περί «Σύστασης 
Δημοτικής Επιχείρησης Πολιτισμού και Ανάπτυξης Δή¬ 
μου Δυστίων» και «Τροποποίησης της αριθ. 36/2004 από¬ 
φασης του Δήμου Δυστίων σχετικά με τη σύσταση της 
Δ.Ε.Π.Α.Δ.». 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους 15.000 € σε βάρος του 
Κ.Α.Ε. 05/152.9ζ του προϋπολογισμού του οικονομικού 
έτους 2004 του Δήμου Δυστίων, αποφασίζουμε: 

Εγκρίνουμε τις υπ. αρ. 36/04 και 49/04 αποφάσεις του 
Δημοτικού Συμβουλίου του Δήμου Δυστίωντου νομού Εύ¬ 
βοιας, οι οποίες αφορούν σύσταση της «Δημοτικής Επι¬ 
χειρήσεις Πολιτισμού και Ανάπτυξης Δυστίων» στον ομώ¬ 
νυμο Δήμο, το καταστατικό της οποίας έχει ως εξής: 

1. Συνίσταται, στο Δήμο Δυστίωντου Νομού Εύβοιας, 
Δημοτική Επιχείρηση με την επωνυμία «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΠΟΛΙΤΙΣΜΟΥ και ΑΝΑΠΤΥΞΗΣ ΔΥΣΤΙΩΝ» με το 
διακριτικό τίτλο «Δ.Ε.Π.Α.Δ.» ως ίδιο Νομικό Πρόσωπο 
Ιδιωτικού Δικαίου το οποίο διέπεται ως προς την διοίκηση, 
οργάνωση, εκτέλεση και λειτουργία καθώς και τις πηγές 
χρηματοδότησής της, από τις διατάξεις των άρθρων 277- 
284 και 287 και 291 του Π.Δ. 410/1995. 

2. Στόχοι της Δ.Ε.Π.Α.Δ. είναι: 

• Η διοργάνωση πολιτιστικών εκδηλώσεων 

• Η οργάνωση και λειτουργία γραφείου διαφήμισης - 
Αγροτοτουριστικής ανάπτυξης 

• Η δημιουργία και λειτουργία κινηματογραφικής λέ¬ 

σχης 

• Η δημιουργία τμήματος εικαστικών τεχνών 

• Η δημιουργία μουσικής σχολής και σχολής χορού 

• Η δημιουργία δημοτικής βιβλιοθήκης 

• Η αξιοποίηση και εκμετάλλευση δημοτικών ακίνητων 

• Η δημιουργία τμήματος αθλητισμού 

• Η λειτουργία και εκμετάλλευση καφενείου διαδικτύ¬ 
ου. 

• Η ίδρυση και λειτουργία μουσείου 

• Η ίδρυση παιδικών κατασκηνώσεων στον Αγ. Δημή- 
τριο 

• Η οργάνωση υπηρεσίας κοιμητηρίων 

• Η παροχή υπηρεσιών κοινωνικού χαρακτήρα που 
σκοπό έχουν την εξυπηρέτηση των κατοίκων της περιο¬ 
χής· 

• Η εκπόνηση μελετών, η διαχείριση και κατασκευή έρ¬ 
γων 

• Η υποστήριξη του Δήμου στην υποβολή προτάσεων 
συμμετοχής σε προγράμματα της Ευρωπαϊκής Ένω- 
σης. 

• Η παραγωγή εντύπων και εκδόσεων. 

• Η οργάνωση, λειτουργία και διαχείριση των λαϊκών 
αγορών του Δήμου και παντός είδους τέτοιων εσόδων. 

• Λοιπές υπηρεσίες με ανάθεση από τον Δήμο συμπε¬ 
ριλαμβανομένου και της διαχείρισης κάποιων εσόδων. 

3. Έδρα της Δ.Ε.Π.Α.Δ. ορίζεται το Δημοτικό Διαμέρι¬ 
σμα Κριεζών, με περιοχή αρμοδιότητας τη Διοικητική Πε¬ 
ριφέρεια του Δήμου Δυστίων. 

4. Η διάρκεια της επιχείρησης ορίζεται στα πενήντα (50) 
χρόνια από τη δημοσίευση της συστατικής πράξης στο 
ΦΕΚ. 

5. Μετοχικό κεφάλαιο της επιχείρησης ορίζεται το ποσό 
των δέκα πέντε χιλιάδων ευρώ (15.000 €) το οποίο θα κα¬ 
ταβάλλει ο Δήμος στην επιχείρηση. 

6. Πόροι της επιχείρησης θα είναι: 

• Εισπράξεις από το αντίτιμο των υπηρεσιών που προ¬ 
έρχονται από την άσκηση των δραστηριοτήτων της 

• Πρόσοδοι από την περιουσία της 

• Δανειοδότηση 

• Υπογραφή συμβάσεων με το Δήμο που την έχει συ¬ 
στήσει ή άλλους Ο.Τ.Α. ή ιδιώτες για την παροχή υπηρε¬ 
σιών ή εκτέλεση εργασιών. 

• Υπογραφή προγραμματικών συμβάσεων με φορείς 
του Δημοσίου και τη Νομαρχιακή Αυτοδιοίκηση. 

• Ένταξη σε αναπτυξιακά προγράμματα της χώρας και 
της Ευρωπαϊκής Ένωσης 

• Κάθε είδους συνδρομές, εισφορές, δωρεές, κληρο¬ 
νομιές, κληροδοτήματα κ.α. 

• Κάθε άλλη νόμιμη πρόσοδος 

7. Διοικητικό Συμβούλιο 

Μέλη του Συμβουλίου θα είναι: 

I. Ο Δήμαρχος ή ένας Δημοτικός Σύμβουλος που θα ορι¬ 
στεί με απόφαση του Δημάρχου. 

II. Δυο (2) Δημοτικοί Σύμβουλοι που ορίζονται με από¬ 
φαση του Δημοτικού Συμβουλίου έκτων οποίων ένας (1) 
υποχρεωτικά εκπρόσωπος της μειοψηφίας σύμφωνα με 
τις διατάξεις του άρθρου 6 παρ. 1 του Ν. 2307/1995. 

III. Ένας (1) εκπρόσωπος φορέα της περιοχής που θα 
οριστεί με απόφαση του Δημοτικού Συμβουλίου. 

IV. Τρεις (3) δημότες που έχον πείρα ή γνώσεις σχετικές 
με το αντικείμενο της επιχείρησης και έναν (1) εκπρόσω¬ 
πο των εργαζομένων της επιχείρησης αν αυτή απασχολεί 
πάνω από είκοσι (20) άτομα, στην περίπτωση αυτή μειώ¬ 
νεται κατά έναν ο αριθμό των δημοτών. 

Με την απόφαση του Δημοτικού Συμβουλίου για τον 
ορισμό των μελών του Διοικητικού Συμβουλίου της επι¬ 
χείρησης ορίζεται ο Πρόεδρος και ο Αντιπρόεδρος αυ¬ 
τού. 

Η θητεία του Διοικητικού Συμβουλίου είναι τετραετής 
(4ετής) και ακολουθεί τη δημοτική περίοδο. 

Νέα μέλη του Διοικητικού Συμβουλίου ορίζονται όταν 
λήξει η θητεία των παλαιών ή όταν κατά τη διάρκεια της 
θητείας τους κενωθεί θέση για οποιονδήποτε λόγο. 

Μέχρι να οριστούν τα μέλη μετά στοιχεία III και IV ή μέ¬ 
χρι να συμπληρωθεί οποιαδήποτε θέση μέλους η οποία 
κενώνεται, το Διοικητικό Συμβούλιο λειτουργεί με ελλιπή 
σύνθεση, αρκεί ο αριθμός των μελών του να μην είναι κα¬ 
τώτερος αυτού που απαιτείται για το σχηματισμό απαρ¬ 
τίας. 

Το πρώτο Διοικητικό Συμβούλιο της επιχείρησης, θα συ¬ 
γκροτηθεί αμέσως μετά τη δημοσίευση της συστατικής 
πράξης στην Εφημερίδα της Κυβερνήσεως. 

Η επιχείρηση εκπροσωπείται στα δικαστήρια και σε κά¬ 
θε άλλη αρχή από το Πρόεδρο του Διοικητικού Συμβουλί¬ 
ου και όταν αυτός απουσιάζει ή κωλύεται από τον Αντι¬ 
πρόεδρο. 

Το Διοικητικό Συμβούλιο διοικεί και διαχειρίζεται τις 
υποθέσεις που αφορούν την επιχείρηση, εκτός από τις 
περιπτώσεις που αρμόδιο είναι το Δημοτικό Συμβούλιο 
σύμφωνα με τις διατάξεις του Κώδικα. 

Το Διοικητικό Συμβούλιο συντάσσει τον Κανονισμό Λει¬ 
τουργίας του, που εγκρίνεται από το Δημοτικό Συμβούλιο 
και αποτελεί τον Κανονισμό εργασιών του. 

8. Λειτουργία της επιχείρησης 


Το Διοικητικό Συμβούλιο αμέσως μετά την συγκρότησή 
του σε σώμα, θα προβεί στην σύνταξη των κάτωθι Κανονι¬ 
σμών, σύμφωνα με τις διατάξεις του άρθρου 283 του Π.Δ. 
410/1995. 

I. ΚΑΝΟΝΙΣΜΟΣ ΛΕΙΤΟΥΡΓΙΑΣ ΔΙΟΙΚΗΤΙΚΟΥ ΣΥΜΒΟΥ¬ 
ΛΙΟΥ 

II. ΚΑΝΟΝΙΣΜΟΣ ΔΙΑΧΕΙΡΙΣΗΣ 

III. ΚΑΝΟΝΙΣΜΟΣ ΠΡΟΜΗΘΕΙΩΝ 

IV. ΕΣΩΤΕΡΙΚΟΣ ΚΑΝΟΝΙΣΜΟΣ ΥΠΗΡΕΣΙΩΝ 

V. ΚΑΝΟΝΙΣΜΟΣ ΠΡΟΣΩΠΙΚΟΥ 

Ο τρόπος διορισμού, τα καθήκοντα, οι περιορισμοί, ο 
χρόνος εργασίας, η αστική ευθύνη, τα δικαιώματα, οι 
άδειες, οι υπηρεσιακές μεταβολές, οι ηθικές αμοιβές, τα 
πειθαρχικά παραπτώματα, οι ποινές, η λύση της εργασια¬ 
κής σχέσης και γενικά ότι αφορά το προσωπικό, ρυθμίζο¬ 
νται από τον Κανονισμό Προσωπικού. 

Οι Κανονισμοί Διαχείρισης και Εσωτερικής Υπηρεσίας, 
εγκρίνονται από το Δημοτικό Συμβούλιο. Η άσκηση της 
πολιτιστικής πολιτικής της Δ.Ε.Π.Α.Δ. θα πάρει, σε χώ¬ 
ρους και εγκαταστάσεις, ένα ευρύ αποκεντρωτικό χαρα¬ 
κτήρα που στο μέλλον κατά πάσα πιθανότητα θα διευ- 
ρυνθεί και οι πολιτιστικές παρεμβάσεις της θα καλύπτουν 
όλες τις μορφές τέχνης (θέατρο, μουσική, χορό, εικαστι¬ 
κά, κινηματογράφο, βιβλιοθήκη), επιμορφωτικών πρωτο¬ 
βουλιών (σεμινάρια, διαλέξεις, εκδόσεις) και ψυχαγωγι¬ 
κών εκδηλώσεων (παραστάσεις, προβολές, εκθέσεις 
κλπ). Για τους παραπάνω λόγους η συγκρότηση, η διάρ¬ 
θρωση και η στελέχωση σε επιστημονικό, καλλιτεχνικό, 
υπαλληλικό και βοηθητικό προσωπικό των υπηρεσιών της 
Δ.Ε.Π.Α.Δ. θα πρέπει να μελετηθούν για να καλύψουν όχι 
μόνο τις σημερινές άμεσες ανάγκες αλλά και τις ανάγκες 
που θα δημιουργηθούν - μέσα από τις δυνατότητες και τις 
προοπτικές στα επόμενα χρόνια. 

9. Διαχειριστική λειτουργία 

Η διαχείριση της επιχείρησης γίνεται σύμφωνα με ιδιαί¬ 
τερο προϋπολογισμό εσόδων και εξόδων και είναι ανε¬ 
ξάρτητη από την υπόλοιπη δημοτική διαχείριση. 

Το οικονομικό έτος της διαχείρισης της επιχείρησης 
συμπίπτει με το ημερολογιακό έτος. 

Με απόφαση του διοικητικού συμβουλίου της επιχείρη¬ 
σης, που εγκρίνεται από το Δημοτικό Συμβούλιο, τα κα¬ 
θαρά κέρδη που προκύπτουν από τη διαχείριση, μετά την 
αφαίρεση των αποσβέσεων και τη δημιουργία του απα¬ 
ραίτητου αποθεματικού, μπορεί να διατίθενται για τη βελ¬ 
τίωση ή την επέκταση των εγκαταστάσεων της επιχείρη¬ 
σης ή να διατίθενται στο Δήμο για την εκτέλεση κοινωφε¬ 
λών έργων. Μετην ίδια απόφαση το Διοικητικό Συμβούλιο 
της επιχείρησης εκτιμώντας τους στόχους, την αποδοτι- 
κότητα και την παραγωγικότητά της μπορεί να κρατήσει 
μέχρι και 25% από τα καθαρά κέρδη, σε ιδιαίτερο λογα¬ 
ριασμό, για την παροχή κινήτρων στους εργαζόμενους, 
με τη μορφή πρόσθετων υλικών αμοιβών. Τα κριτήρια και 
η διαδικασία καταβολής των αμοιβών αυτών καθορίζονται 
από τον Κανονισμό Προσωπικού. 

Ο προϋπολογισμός εσόδων - εξόδων της επιχείρησης 
καταρτίζεται από το γραφείο Λογιστηρίου σε συνεργασία 
με το Γ ενικό Διευθυντή, το μήνα Νοέμβριο του προηγού¬ 
μενου της διαχείρισης έτους, ψηφίζεται από το Διοικητι¬ 
κό Συμβούλιο της επιχείρησης και εγκρίνεται από το Δη¬ 
μοτικό Συμβούλιο. 

Στον προϋπολογισμό αναγράφονται όλα τα έσοδα, 
όλες οι δαπάνες και το αποθεματικό για τη δημιουργία 
νέων ή την ενίσχυση ανεπαρκών πιστώσεων. 

Ο ισολογισμός της διαχειριστικής χρήσης, ο απολογι¬ 
σμός εσόδων - εξόδων, τα αποτελέσματα χρήσης και η έκ¬ 
θεση πεπραγμένων καταρτίζονται από τον Διευθυντή της 
επιχείρησης, υπογράφονται από τον ίδιο καιτον Πρόεδρο 
του Διοικητικού Συμβουλίου και εγκρίνονται από το Διοι¬ 
κητικό και Δημοτικό Συμβούλιο. 

Σύμφωνα με το άρθρο 281 του Π.Δ. 410/1995, η επιχεί¬ 
ρηση έχει την δική της Ταμιακή Υπηρεσία, η οποία είναι 
ανεξάρτητη από τη Δημοτική. 

Ο τακτικός διαχειριστικός έλεγχος της επιχείρησης γί¬ 
νεται από δύο ελεγκτές, που επιλέγονται ανάμεσα σε 
υπαλλήλους τραπεζών ή δημόσιους υπαλλήλους κλάδου 
ΠΕ που διορίζονται από το Δημοτικό Συμβούλιο στην αρ¬ 
χή κάθε οικονομικού έτους. Με την ίδια απόφαση ορίζεται 
και η αμοιβή τους. Ως ελεγκτές ορίζονται και ορκωτοί ελε¬ 
γκτές ή πρόσωπα που έχουντο δικαίωμα να οριστούν ελε¬ 
γκτές σε ανώνυμη εταιρεία. 

Με απόφαση του Γ.Γ.Π. Στερεάς Ελλάδας, εφόσον συ¬ 
ντρέχει ειδική περίπτωση, μπορεί να ενεργείται έκτακτος 
διαχειριστικός έλεγχος της επιχείρησης από ορκωτούς 
ελεγκτές που ορίζονται από τον Γ.Γ.Π. Με την ίδια από¬ 
φαση ορίζεται και το ύψος της αμοιβής τους που βαρύνει 
την επιχείρηση. 

Οι αποφάσεις του Διοικητικού Συμβουλίου που αφο¬ 
ρούν: α) στην ψήφιση του προϋπολογισμού, β) στην αγο¬ 
ρά ή στην εκποίηση ακινήτων ή στην επιβάρυνση αυτών 
με εμπράγματο δικαίωμα, γ) στη διάθεση των καθαρών 
κερδών, σύμφωνα με τις διατάξεις της παραγράφου 3 του 
άρθρου 280 του Δημοτικού Κώδικα και δ) στην επέκταση 
των εγκαταστάσεων της επιχείρησης, απαιτούν έγκριση 
του Δημοτικού Συμβουλίου. Επίσης απαιτείται έγκριση αν 
πρόκειται για αγορά και πώληση ακινήτων από επιχειρή¬ 
σεις οικιστικής δραστηριότητας. 

10. Φορολογικές απαλλαγές. 

Η επιχείρηση τηρεί βιβλία και λοιπά φορολογικά στοι¬ 
χεία Γ κατηγορίας που προβλέπονται από τον Κώδικα Φο¬ 
ρολογικών Στοιχείων. 

Σχετικά με τις φορολογικές απαλλαγές, η επιχείρηση 
διέπεται από τις διατάξεις του άρθρου 304 του Π.Δ. 410/ 


1995 όπως τροποποιήθηκε και ισχύει με το νόμο 2459/ 
1997. 

11. Διάλυση επιχείρησης. 

Σύμφωνα με τις διατάξεις του άρθρου 284 του Π.Δ. 
410/1995 και με απόφαση του Δημοτικού Συμβουλίου, η 
επιχείρηση διαλύεται: 

- Με την συμπλήρωση του χρόνου για τον οποίο είχε συ- 
σταθεί και χωρίς να παραταθεί η διάρκεια της επιχείρη¬ 
σης. 

- Με απόφαση του Δημοτικού Συμβουλίου, με την από¬ 
λυτη πλειοψηφία των μελών του. 

- Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις εισπράττονται οι απαιτήσεις, ρευστο- 
ποιείται η περιουσία της και πληρώνονται τα χρέη της επι¬ 
χείρησης. Μετά την εκκαθάριση της περιουσίας της επι¬ 
χείρησης, όσα περιουσιακά στοιχεία απομένουν, 
περιέρχονται στο Δήμο Δυστίων. Πριν την εκκαθάριση, 
επιστρέφονται στο Δήμο Δυστίωντα παραχωρηθέντα κα¬ 
τά χρήση στην επιχείρηση ακίνητα του Δήμου. 

12. Ακροτελεύτιο άρθρο: Από την απόφαση αυτή προ- 
καλείται δαπάνη ύψους 15.000 € σε βάρος του Κ.Α.Ε. 
05/152.9ζ του προϋπολογισμού του οικονομικού έτους 
2004 του Δήμου Δυστίων. 

Για κάθε τι που δεν προβλέπεται στην παρούσα απόφα¬ 
ση έχουν εφαρμογή οι διατάξεις του Π.Δ. 410/1995 
(Δ.Κ.Κ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 9 Σεπτεμβρίου 2004 
Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

